Ç'mendojnë banorët e Soçit
Banorët e Soçit shprehin krenari që Lojrat Olimpike Dimërore mbahen atje, pavarësisht problemeve gjatë përgatitjeve
Njerëzit në Soçi janë përballur me pengesa të mëdha gjatë viteve para Lojrave Olimpike Dimërore, me ndërtimin e objekteve të reja brenda vetëm shtatë vjetëve. Po si ndihen ata tashmë që po zhvillohen Lojrat? Objektet olimpike janë një prani e spikatur në bregdetin e Soçit. Me 51 miliard dollarë, u ndërtuan objekte përgjithësisht të vlerësuara si nga sportistët, ashtu edhe nga shikuesit. Po njerëzit që jetojnë këtu? Duket se skepticizmi i mëparshëm është zëvendësuar nga krenaria. Banorët e Soçit tregojnë projektet e reja rrugore dhe hekurudhore. Por ndërtimet kanë patur një ndikim te mjedisi. Shumë njerëz ankohen se nëpër fshatra janë hedhur mbeturina. Vladimir Kimaev punon për një organizatë për mjedisin e Kaukazit verior. Fshatrat në malet rreth Soçit janë ndryshuar për aktivitetet e borës. Treni i ri i lidh ato me bregdetin brenda 40 minutash. Por zoti Baturin është ngazëllyer nga fryma olimpike. Organizatorët rusë thonë se kostoja e lartë do ta justifikojë veten, pasi pritet që miliona turistë të vizitojnë Soçin pas Lojrave . Por ka dyshime nëse numri do të jetë vërtet aq i madh. Një raport nga agjencia e vlerësimit të kreditit Moody paralajmëron se kostoja e lartë e aktivitetit do t'i kufizojnë përfitimet pas Lojrave të Soçit. Tani për tani, njerëzit në Soçi duken krenarë se bota e ka vëmendjen tek ky qytet, dikur i qetë, bregdetar.